Η **Χριστίνα Αλεξοπόυλου** (Θεσσαλονίκη, 9 Οκτωβρίου 1978) είναι Ελληνίδα πολιτικός και πολιτικός μηχανικός που υπηρετεί ως υφυπουργός Υποδομών και Μεταφορών αρμόδια για θέματα μεταφορών από τον Ιούνιο του 2023, στην δεύτερη κυβέρνηση του Κυριάκου Μητσοτάκη.

Είναι βουλευτής της Νέας Δημοκρατίας για την εκλογική περιφέρεια Αχαΐας από το 2019.

Βιογραφία
---------

Η Χριστίνα Αλεξοπούλου γεννήθηκε τον Οκτώβριο του 1978 στη Θεσσαλονίκη και μεγάλωσε στην Πάτρα. Αποφοίτησε από το 7ο Γενικό Λύκειο Πατρών το 1996. Σπούδασε στο Τμήμα Πολιτικών Μηχανικών του Πανεπιστημίου Πατρών, απ'όπου και αποφοίτησε διπλωματούχος το 2004. Κατά τα φοιτητικά της χρόνια, ανέπτυξε ιδιαίτερη πολιτική και κοινωνική δράση, όντας μέλος της ΟΝΝΕΔ και της ΔΑΠ-ΝΔΦΚ Πατρών. Διετέλεσε πρόεδρος της ΟΝΝΕΔ Αχαΐας από το 2004 έως το 2010, καθώς επίσης ήταν εκλεγμένο μέλος της Κεντρικής Επιτροπής της ΟΝΝΕΔ. 

Από το 2004 έως την εκλογή της στη Βουλή το 2019, εργάστηκε ως πολιτικός μηχανικός, διατηρώντας τεχνικό γραφείο στην Πάτρα. Επίσης, είναι ιδιοκτήτρια της εταιρείας τεχνικών έργων και οδοποιίας «Ασφαλτική Πατρών». Ως μέλος του Τεχνικού Επιμελητηρίου Ελλάδος (ΤΕΕ) ανέλαβε διάφορες θέσεις σε νομαρχιακό και σε κεντρικό επίπεδο. 

Στις νομαρχιακές εκλογές του 2006, εξελέγη νομαρχιακή σύμβουλος Αχαΐας, πρώτη σε ψήφους στον συνδυασμό της, θέση στην οποία παρέμεινε έως το 2010.

Στις εθνικές εκλογές του 2019, εξελέγη βουλευτής Αχαΐας με τη Νέα Δημοκρατία, ερχόμενη στην 5η εκλόγιμη θέση, λαμβάνοντας 11.621 σταυρούς προτίμησης. Επανεξελέγη βουλευτής, πρώτη σε σταυρούς προτίμησης στην εκλογική περιφέρεια Αχαΐας, στις εθνικές εκλογές του Μαΐου 2023, λαμβάνοντας 25.569 σταυρούς, και στου Ιουνίου 2023.

Στις 27 Ιουνίου 2023, ορίστηκε από τον πρωθυπουργό Κυριάκο Μητσοτάκη, ως υφυπουργός Υποδομών και Μεταφορών αρμόδια για θέματα μεταφορών.

Θέση της για τις αμβλώσεις
--------------------------

Στις 25 Ιουλίου 2019, μέσω λογαριασμού της σε μέσω κοινωνικής δικτύωσης, είχε πάρει θέση κατά των αμβλώσεων, με αφορμή την απόφαση της Ιεράς Συνόδου της Εκκλησίας της Ελλάδος να ορίσει Ημέρα «αγέννητου παιδιού». Στις 27 Ιουνίου 2023, ο ΣΥΡΙΖΑ, με ανακοίνωσή του κατήγγειλε τον ορισμό της ως Υφυπουργός της νέας Κυβέρνησης Μητσοτάκη, λόγω των θέσεών της για το θέμα της άμβλωσης. Η βουλευτής του ΣΥΡΙΖΑ Έλενα Ακρίτα έθεσε ερωτήματα προς τον Πρωθυπουργό για το εάν γνωρίζει τις απόψεις της νέας Υφυπουργού. Η Χριστίνα Αλεξοπούλου, απάντησε στα εν λόγω δημοσιεύματα, ότι διαστρέφεται το περιεχόμενο μιας προσωπικής ανάρτησης του 2019.

Παραπομπές
----------



1. ↑  «Υφυπουργός αρμόδιος για θέματα Μεταφορών». *www.ggde.gr*. Ανακτήθηκε στις 3 Ιανουαρίου 2024.
2. ↑
3. ↑
4. ↑  Newsroom (26 Ιουνίου 2023). «Χριστίνα Αλεξοπούλου: Ποια είναι η νέα υφυπουργός Υποδομών». *Η ΚΑΘΗΜΕΡΙΝΗ* (στα greek). Ανακτήθηκε στις 3 Ιανουαρίου 2024. CS1 maint: Μη αναγνωρίσιμη γλώσσα (link)
5. ↑  «ΑΧΑΪΑ: Οριστικά στην Βουλή η Χριστίνα Αλεξοπούλου». *ΚΑΛΑΒΡΥΤΑ - NEWS*. Ανακτήθηκε στις 3 Ιανουαρίου 2024.
6. ↑
7. ↑
8. ↑
9. ↑  «Εκλογές 2023- Αλεξοπούλου: Πρώτη με 25.569 σταυρούς - thebest.gr». *THE BEST*. 24 Μαΐου 2023. Ανακτήθηκε στις 3 Ιανουαρίου 2024.
10. ↑  Ομάδα, Συντακτική (26 Ιουνίου 2023). «Υφυπουργός στο Υπουργείο Υποδομών η Χριστίνα Αλεξοπούλου». *ertnews.gr*. Ανακτήθηκε στις 3 Ιανουαρίου 2024.
11. ↑  «Χριστίνα Αλεξοπούλου: Ποια είναι η νέα υφυπουργός υποδομών και οι σχέσεις με την Εκκλησία - Mononews.gr». *Αποκαλυπτικό ρεπορτάζ, αρθρογραφία και άμεση ενημέρωση, με όλα τα τελευταία νέα και ειδήσεις για την Οικονομία, τις Επιχειρήσεις, το Χρηματιστήριο, το Bitcoin, τις πολιτικές εξελίξεις και τον πολιτισμό*. 26 Ιουνίου 2023. Ανακτήθηκε στις 3 Ιανουαρίου 2024.
12. ↑
13. ↑  «Ημέρα *αγέννητου παιδιού* καθιέρωσε η Ιερά Σύνοδος». *ROMFEA*. Ανακτήθηκε στις 3 Ιανουαρίου 2024.
14. ↑   .  Missing or empty `|title=` (βοήθεια)
15. ↑  «Ο ΣΥΡΙΖΑ καταγγέλλει τη νέα υφυπουργό Χριστίνα Αλεξοπούλου ότι έχει ταχθεί κατά των αμβλώσεων». *The TOC*. 27 Ιουνίου 2023. Ανακτήθηκε στις 3 Ιανουαρίου 2024.
16. ↑  «Υφυπουργός του Μητσοτάκη κατά των αμβλώσεων - Κόντρα με την Έλενα Ακρίτα». 27 Ιουνίου 2023. Ανακτήθηκε στις 3 Ιανουαρίου 2024.
17. ↑  «Ακρίτα κατά δηλώσεις Αλεξοπούλου: «Γνωρίζει ο πρωθυπουργός ότι η νέα υφυπουργός έχει ξεκάθαρα τοποθετηθεί κατά της άμβλωσης;»». *Newpost.gr*. 27 Ιουνίου 2023. Ανακτήθηκε στις 3 Ιανουαρίου 2024.
18. ↑  «Χριστίνα Αλεξόπουλου: Διαστρέφουν το περιεχόμενο μιας προσωπικής ανάρτησης του 2019». *THE BEST*. 27 Ιουνίου 2023. Ανακτήθηκε στις 3 Ιανουαρίου 2024.